A sereg 1302. július 11-én Kortrijk városa alatt találkozott a II. Robert d’Artois gróf vezetése alatt álló francia sereggel a ma aranysarkantyús csata néven ismert ütközetben. A csatatér domborzati viszonyait kihasználva a flamand sereg olyan súlyos vereséget mért a francia lovagokra, hogy a csatatérről kb. 500 arany sarkantyút gyűjtöttek össze a csata másnapján. Maga a fővezér, II. Robert d’Artois gróf is életét vesztette, mintegy 75 főnemessel és 1000 egyéb lovaggal együtt.